laion/Wikipedia-Exotic huggingface dataset:
হনুমানগড় জেলা

হনুমানগড় জেলা ভারতের রাজস্থান রাজ্যের একটি জেলা। হনুমানগড় শহর জেলাটির সদর এবং এর বৃহত্তম শহর। জেলাটি রাজস্থানের উত্তর প্রান্তে অবস্থিত। এর আয়তন ১২,৬৪৫ বর্গ কিমি, জনসংখ্যা ১৭,৭৯,৬৫০ (২০১১ আদমশুমারি) এবং জনসংখ্যার ঘনত্ব ১৮৪ জন/বর্গ কিমি। এটি উত্তরে পাঞ্জাব রাজ্য দ্বারা, পূর্বে হরিয়ানা রাজ্য দ্বারা, দক্ষিণে রাজস্থানের চুরু জেলা দ্বারা এবং পশ্চিমে রাজস্থানের গঙ্গানগর জেলা দ্বারা সীমাবদ্ধ। জেলাটি কৃষিনির্ভর; প্রধান ফসলের মধ্যে রয়েছে - চাল, বাজি, তুলা, সোনামুখী (সিনা), গম এবং শাকসবজি। এটি শ্রী গঙ্গা নগরসহ রাজস্থানের খাদ্য ঝুড়ি এবং সেরা কৃষিজমিসহ এটি রাজস্থানের ৩১তম জেলা। এটি ১৯৯৪ সালের ১২ জুলাই শ্রী গঙ্গানগর জেলা থেকে পৃথক হয়ে জেলা হিসাবে গঠিত হয়। এর আগে এটি শ্রী গঙ্গানগর জেলার অন্যতম তহসিল ছিল। জেলাটিতে কালীবাংগান (সিন্ধু উপত্যকা সভ্যতা) এবং পল্লুর নামে দুটি প্রত্নতাত্ত্বিক স্থান রয়েছে। এটি জেলার জনগোষ্ঠীর বেশিরভাগ পাঞ্জাবি হওয়ার কারণে এটি রাজস্থানের পাঞ্জাব নামেও পরিচিত। হনুমানগড়ের ভাতনার দুর্গও রয়েছে, যা ভারতের অন্যতম প্রাচীন দুর্গ হিসাবে বিবেচিত হয়। ২০১১ সালের আদমশুমারি অনুসারে হনুমানগড় জেলার জনসংখ্যা ১৭,৭৯,৬০ জন, যা গাম্বিয়া বা মার্কিন যুক্তরাষ্ট্রের নেব্রাস্কা রাজ্যের সমান। এটি জনসংখ্যার হিসাবে ভারতে জেলাগুলির মধ্যে ২৬৯তম স্থানে রয়েছে (মোট ৬৪০ এর মধ্যে)। হনুমানগড় ভারতের মাথাপিছু আয়ের ক্ষেত্রে সবচেয়ে বেশি উপার্জনকারী জেলাগুলির মধ্যে একটি। জেলাটিতে জনসংখ্যার ঘনত্ব ১৮৪ জন প্রতি বর্গকিলোমিটার (৪৮০ জন/বর্গমাইল)। এর ২০০১ -২০১১ এর দশকে জনসংখ্যার বৃদ্ধির হার ছিল ১৭.২৪%। হনুমানগড় জেলার লিঙ্গ অনুপাত প্রতি ১০০০ পুরুষ প্রতি ৯০৬ জন নারী এবং শিক্ষার হার ৬৮.৩৭%। ভারতের ২০১১ সালের আদমশুমারির সময়ে, জেলার জনসংখ্যার ৬৮.০১% হিন্দি, ৩০.১৬% পাঞ্জাবি, ০.৭৭% ভিলি এবং ০.৫৬% সিন্ধি তাদের প্রথম ভাষা হিসাবে কথা বলেছিল। হিন্দি জেলার সরকারি ভাষা। রাজস্থানী ভাষার উপভাষা বাগরি বা পাঞ্জাবি ভাষার উপভাষা মালওয়াই বেশিরভাগ জনগণের দ্বারা কথিত হয়। হরিয়ানভি, সিন্ধি, সানসি এবং শিখ বাওয়ারি অন্যান্য স্তরের ভাষা ও উপভাষা, যা ছোট স্তরে কথিত। ভার্নাকুলারগুলিতে দ্বিতীয় সংখ্যাগরিষ্ঠ লোকদের দ্বারা কথিত ভাষা হল রাজস্থানী ভাষা গোষ্ঠীর সুরভুক্ত ভাষা হিসাবে অন্তর্ভুক্ত বাগরি। এই উপভাষায় অনেক রাজস্থানী লেখকের বাসভূমি হনুমানগড় জেলায়, যা নিয়ে জেলাটি গর্ব করে। দক্ষিণাঞ্চলের অনেকগুলি গ্রাম রাজস্থানী লেখকদের বিখ্যাত কেন্দ্র। হনুমানগড় জেলায় সাতটি তহসিল রয়েছে : হনুমানগড়, সাঙ্গারিয়া, রাওয়াতসর, নোহর, ভদ্র, টিব্বি ও পিলিবাঙ্গা । "Name Census 2011, Rajasthan data" (পিডিএফ)। censusindia.gov.in। ২০১২। সংগ্রহের তারিখ ২৮ ফেব্রু ২০১২।  "Hanumangarh | India"। Encyclopædia Britannica। সংগ্রহের তারিখ ২০১৬-১১-১১।  http://www.census2011.co.in/census/district/424-ganganagar.html "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।  US Directorate of Intelligence। "Country Comparison:Population"। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Gambia, The 1,797,860 July 2011 est.  "2010 Resident Population Data"। U. S. Census Bureau। ২০১১-০৮-২৩ তারিখে মূল থেকে আর্কাইভ করা। সংগ্রহের তারিখ ২০১১-০৯-৩০। Nebraska 1,826,341  2011 Census of India, Population By Mother Tongue হনুমানগড় জেলা অফিসিয়াল ওয়েবসাইট
বৌতেস

গ্রিক পুরাণে, বৌতেস ছিল তিনজন ব্যক্তির নাম। বৌতেস ছিল পান্দিওন ১ম ও জেউক্সিপ্পের পুত্র এবং দ্বিতীয় এরেখথেউস, প্রোক্নে, ফিলোমেলা ও দ্বিতীয় কেক্রপ্সের ভাই। বৌতেস ছিল বোরেয়াসের পুত্র। সে দেবতা ডায়োনিসাসের বিরোধিতা করে এবং এই জন্যে ডায়োনিসাস তাকে উন্মাদে পরিণত করে। বৌতেস ছিল তেলেয়োনের পুত্র ও আর্গোনাউতদের একজন।
প্রোক্নে (পৌরাণিক চরিত্র)

গ্রিক পুরাণে, প্রোক্নে প্রাচীন গ্রিক: Πρόκνη ছিল পান্দিওন ১ম ও জেউক্সিপ্পের পুত্র এবং দ্বিতীয় এরেখথেউস, বৌতেস, ফিলোমেলা ও দ্বিতীয় কেক্রপ্সের বোন। Salisbury, Joyce E. (২০০১)। Encyclopedia of Women in the Ancient World। ABC-CLIO Ltd। আইএসবিএন 1576070921।
চিতোরগড় জেলা

চিতোরগড় জেলা পশ্চিম ভারতের রাজস্থান রাজ্যের একটি জেলা। ঐতিহাসিক চিতোরগড় শহর চিতোরগড় জেলার প্রশাসনিক সদর দফতর। জেলার আয়তন ১০,৮৫০ বর্গ   কিমি এবং জনসংখ্যা ১৫,৪৪,৩৩৮ (২০১১ সালের আদমশুমারি অনুযায়ী)। জেলাটি মধ্য প্রদেশের নিমচ জেলা দ্বারা একটি বৃহত্তর পশ্চিমাঞ্চল এবং একটি ছোট পূর্ব অংশে বিভক্ত। পশ্চিমাংশটি পূর্বে মধ্য প্রদেশের নিমুচ, মন্দসৌর ও রতলাম জেলা এবং দক্ষিণে রাজস্থানের প্রতাপগড় জেলা, পূর্বে উদয়পুর ও রাজসমন্দ এবং উত্তরে ভিলওয়ারা দ্বারা সীমাবদ্ধ। পূর্ব ও উত্তর অংশ রাজস্থানের ভিলওয়ারা, বুন্দি ও কোটা জেলা দ্বারা বেষ্টিত এবং দক্ষিণ ও পশ্চিম দিক মধ্য প্রদেশের নীমুচ জেলা দ্বারা বেষ্টিত। এই জেলা ১০টি তহসিলে বিভক্ত। তহসিলগুলি হলো - চিত্তোরগড়, রশ্মি, গঙ্গার, বেগুন, কাপাসন, রাওয়াতভাটা, দুঙ্গলা, ভাদেশার, বারী সদরী ও নিম্বাহেরা। ২০০৬ সালে পঞ্চায়েতি রাজ মন্ত্রক চিত্তোরগড়কে দেশের ২৫০টি পিছিয়ে পড়া জেলার অন্যতম (মোট ৬৪০টির মধ্যে) হিসাবে উল্লেখ করেছে। এটি রাজস্থানের বারোটি জেলার মধ্যে একটি, যা বর্তমানে পশ্চাৎপদ অঞ্চল অনুদান তহবিল কর্মসূচির (বিআরজিএফ) থেকে তহবিল প্রাপ্ত। ২০১১ সালের আদমশুমারি অনুসারে চিতোরগড় জেলার জনসংখ্যা ১৫,৪৪,৩৯২, যা গ্যাবোন বা মার্কিন যুক্তরাষ্ট্রের হাওয়াই রাজ্যের সমান সমান। সংখ্যার হিসাবে জেলাটি ভারতে ৩২৩ তম স্থান (মোট ৬৪০ এর মধ্যে ) পেয়েছে। জেলাটির জনসংখ্যার ঘনত্ব ১৯৩ জন প্রতি বর্গকিলোমিটার (৫০০ জন/বর্গমাইল)। ২০০১-২০১১ এর দশকে এর জনসংখ্যা বৃদ্ধির হার ছিল ১৬.০৯%। চিতোরগড় জেলার লিঙ্গ অনুপাত ১০০০ জন পুরুষ প্রতি ৯৭০ জন মহিলা এবং সাক্ষরতার হার ৬২.৫১%। ভারতের ২০১১ সালের আদমশুমারির সময়ে, জেলার ৯৮.৪০% জনগণ হিন্দি ভাষায় কথা বলেছিলেন এবং জেলার ০.৫৮% মানুষের প্রথম ভাষা ছিল উর্দু। চিতোর দুর্গটি ১৮০ মিটার উচু পাহাড়ে ৭০০ একর (২.৮ কিমি২) জমি জুড়ে বিস্তৃত। এটি খ্রিস্টীয় ৭ম শতাব্দীতে মৌর্যদের দ্বারা নির্মিত হয়েছিল। একটি বিশ্বাস আছে যে এটি পঞ্চ পাণ্ডবদের ভীম দ্বারা নির্মিত হয়েছিল। এই দুর্গটি ছিল গোরা, বাদল, রানা কুম্ভ, মহারাণা প্রতাপ, জয়মাল, পট্টা প্রভৃতি অনেক মহান ভারতীয় যোদ্ধার দুর্গ। কালিকা মাতার মন্দিরটি মূলত ৮ম শতাব্দীতে সূর্য দেবতার জন্য নির্মিত হয় এবং পরে ১৪তম শতাব্দীতে কালী মা দেবীর মন্দিরে রূপান্তরিত হয়। নবরাত্রির উৎসবের দিনগুলিতে মেলার আয়োজন করা হয় এবং বিভিন্ন স্থান থেকে তীর্থযাত্রীরা এখানে মন্দিরে প্রার্থনার জন্য আসেন। চিতোর দুর্গ রাজস্থানে পর্যটন Ministry of Panchayati Raj (৮ সেপ্টেম্বর ২০০৯)। "A Note on the Backward Regions Grant Fund Programme" (পিডিএফ)। National Institute of Rural Development। ৫ এপ্রিল ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ২৭ সেপ্টেম্বর ২০১১।  "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।  US Directorate of Intelligence। "Country Comparison:Population"। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Gabon 1,576,665  "2010 Resident Population Data"। U. S. Census Bureau। ২০১৩-১০-১৯ তারিখে মূল থেকে আর্কাইভ করা। সংগ্রহের তারিখ ২০১১-০৯-৩০। Hawaii 1,360,301  2011 Census of India, Population By Mother Tongue চিতোরগড় জেলার অফিসিয়াল ওয়েবসাইট
নিসোস

গ্রিক পুরাণে, নিসোস ছিল দ্বিতীয় পান্দিওন ও পাইলিয়ার পুত্র এবং আইগেউস, পাল্লাস ও লাইকোসের ভাই। সে বোইয়োতীয় ওন্খেস্তুসের কন্যা আব্রোতাকে বিয়ে করে। নিসোসের এউরিনোমে ও স্ক্যুল্লা নামে দুইটি কন্যা ছিল।
আলী শাহ

আলী হাসিমশাহ ওমরশাহ (গুজরাটি: અલી શાહ; জন্ম: ৭ আগস্ট, ১৯৫৯) রোডেশিয়ার সলসবারি এলাকায় জন্মগ্রহণকারী জিম্বাবুয়ের সাবেক আন্তর্জাতিক ক্রিকেটার ও ধারাভাষ্যকার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৮৩ থেকে ১৯৯৬ সময়কালে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শী ছিলেন আলী শাহ। ১৯৭৯-৮০ মৌসুম থেকে ২০০২-০৩ মৌসুম পর্যন্ত আলী শাহের প্রথম-শ্রেণীর খেলোয়াড়ী জীবন চলমান ছিল। নিচেরসারিতে ব্যাটিংয়ে নামতেন। প্রথম অ-শ্বেতাঙ্গ ক্রিকেটার হিসেবে আন্তর্জাতিক অঙ্গনে জিম্বাবুয়ের প্রতিনিধিত্ব করেছেন। হারারের মরগ্যান হাইস্কুলে অধ্যয়ন করেছেন। ১৯৮০-এর দশকের মাঝামাঝি সময়ে ব্যবসায়িক দায়বদ্ধতার কারণে খেলোয়াড়ী জীবনে ব্যাঘাত সৃষ্টি করে। ফলে, অনুশীলন ও খেলায় পর্যাপ্ত সময় দিতে পারেননি। তাসত্ত্বেও, ১৯৯২-৯৩ মৌসুমে জিম্বাবুয়ের উদ্বোধনী টেস্টে তিনি অন্তর্ভুক্ত হন। কিন্তু, খেলা শুরুর প্রাক্কালে পায়ে ব্যথা ও গোড়ালীতে আঘাত পেলে খেলায় অংশগ্রহণ করা থেকে বঞ্চিত হন। সমগ্র খেলোয়াড়ী জীবনে তিনটিমাত্র টেস্ট ও ২৮টি ওডিআইয়ে অংশগ্রহণ করেছেন আলী শাহ। ১ নভেম্বর, ১৯৯২ তারিখে বুলাওয়েতে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৮ সেপ্টেম্বর, ১৯৯৬ তারিখে কলম্বোয় স্বাগতিক শ্রীলঙ্কার বিপক্ষে সর্বশেষ টেস্টে অংশ নেন তিনি। ১৯৯২-৯৩ মৌসুমের শেষদিকে ভারত গমন করেন। এরপরের বছর আবারও খেলেন। তবে, দল নির্বাচকমণ্ডলী আরও প্রতিশ্রুতিশীল খেলোয়াড়ের সন্ধান পেলে তাকে দলে বাইরে রাখে। ১৯৯৫-৯৬ মৌসুমে ঘরোয়া ক্রিকেটে ভালো খেললে পুনরায় তাকে জাতীয় দলে আমন্ত্রণ জানানো হয়। শ্রীলঙ্কা সফরে যান। কলম্বোয় দ্বিতীয় টেস্টে ব্যক্তিগত সেরা ৬২ রান তুলেন। এটিই তার সর্বশেষ প্রথম-শ্রেণীর খেলায় অংশগ্রহণ ছিল। ১৯৮৩, ১৯৮৭ ও ১৯৯২ - এ তিনটি বিশ্বকাপে সপ্রতিভ অংশগ্রহণ ছিল আলী শাহের। এছাড়াও, ১৯৮৬ ও ১৯৯০ সালে আইসিসি ট্রফি বিজয়ী জিম্বাবুয়ে দলের অন্যতম সদস্য ছিলেন তিনি। খেলোয়াড়ী জীবনের শেষদিন পর্যন্ত ঘরোয়া ক্রিকেট খেলতে থাকেন। লোগান কাপে ম্যাশোনাল্যান্ডের পক্ষে খেলেন তিনি। ক্রিকেট খেলা থেকে অবসর গ্রহণের পর টেলিভিশনে ধারাভাষ্যকারের ভূমিকায় অবতীর্ণ হন। এরপর জাতীয় দল নির্বাচকমণ্ডলীর সদস্যরূপে মনোনীত হন। ২০০৪ সালে অধিনায়ক হিথ স্ট্রিকের অব্যাহতি প্রদানের পরপরই তাকেও এ দায়িত্ব থেকে চলে আসতে হয়েছিল। Ward, John। "Ali Shah: a short biography"। The Stands। ESPN cricinfo। সংগ্রহের তারিখ ৪ এপ্রিল ২০১৮।  "ZCU/players impasse far from over"। The Standard। Harare। ১১ জুন ২০০৪। সংগ্রহের তারিখ ২৪ জুন ২০১৫।  ডেভিড হটন অ্যান্ডি পাইক্রফট ১৯৮৩ ক্রিকেট বিশ্বকাপ মনিকাল্যান্ড ক্রিকেট দল জিম্বাবুয়ের টেস্ট ক্রিকেটারদের তালিকা জিম্বাবুয়ের একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে আলী শাহ (ইংরেজি) ক্রিকেটআর্কাইভে আলী শাহ (সদস্যতা প্রয়োজনীয়) (ইংরেজি)
স্নেহা (অভিনেত্রী)

স্নেহা (জন্মঃ ১৯৮১) হচ্ছেন ভারতের একজন চলচ্চিত্র অভিনেত্রী। মূলত তামিল চলচ্চিত্রে অভিনয়কারী স্নেহা ২০০০ সালে একটি মালয়ালম ভাষার চলচ্চিত্রে প্রথম অভিনয় করেছিলেন, একই বছর তার অভিনীত তামিল চলচ্চিত্র এন্নাভালে মুক্তি পায় যেটাতে তিনি মাধবনের সঙ্গে অভিনয় করার সুযোগ পেয়েছিলেন। ২০০১ সালের তামিল চলচ্চিত্র আনন্দম স্নেহাকে ছোটোখাটো পরিচিতি এনে দিয়েছিলো। ২০০১ সালে তার অভিনীত একটি তেলুগু চলচ্চিত্র মুক্তি পায় যেটি ছিলো তার অভিনীত প্রথম তেলুগু চলচ্চিত্র যার নাম ছিলো প্রিয়ময়না নিকু। এরপর তিনি বেশ কয়েকটি মালয়ালম এবং কন্নড় চলচ্চিত্রে অভিনয় করার সুযোগ পান। ২০০২ সালের চলচ্চিত্র উন্নাই নিনাইদে (তামিল) এর জন্য ফিল্মফেয়ার পুরস্কার দক্ষিণ জেতেন সহকারী অভিনেত্রী বিষয়শ্রেণীতে। এছাড়াও কর্মজীবনে স্নেহা 'বিজয় পুরস্কার', 'তামিলনাড়ু রাজ্য চলচ্চিত্র পুরস্কার', 'নন্দী পুরস্কার' পেয়েছিলেন। ভাসুল রাজা এমবিবিএস (২০০৪) "Southern star Sneha completes 50 films"। Daily News & Analysis। IANS। ৩০ জুলাই ২০০৮। সংগ্রহের তারিখ ২০১৬-০৯-০৮।  "Sneha and Prasanna Marriage"। The Times of India। ১৪ মে ২০১২ তারিখে মূল থেকে আর্কাইভ করা। সংগ্রহের তারিখ ২২ মে ২০১২।  "Telugu Cinema Etc - Nandi award winners list 2004"। Idlebrain.com। সংগ্রহের তারিখ ২০১২-০৪-১৬।  উইকিমিডিয়া কমন্সে স্নেহা (অভিনেত্রী) সংক্রান্ত মিডিয়া রয়েছে। ইন্টারনেট মুভি ডেটাবেজে Sneha (ইংরেজি)
আকামাস (থেসেউসের পুত্র)

গ্রিক পুরাণে, আকামাস ছিল থেসেউস ও ফাইদ্রার পুত্র এবং দেমোফোনের ভাই। সে ট্রয়ের রাজা প্রিয়ামের কন্যা লায়োদিকেকে বিয়ে করে। তাদের মুনিতুস নামে একটি পুত্র ছিল। আকামাস তার পিতার সিংহাসন চ্যুতির পর ইউবোয়ায় নির্বাসনে কাটান। তিনি ও দিওমেদেসকে ট্রোজান যুদ্ধ শুরুর আগে হেলেনকে ফেরত দেওয়ার জন্য মীমাংসা করতে পাঠানো হয়। ট্রয়ে থাকাকালীন তিনি রাজা প্রিয়ামের কন্যা লায়োদিকেকে বিয়ে করেন এবং তাদের মুনিতুস নামে এক পুত্র সন্তান জন্ম নেয়। ট্রয়ে হেলেনের দাসী হিসেবে অবস্থানরত আকামাসের দাদী এথরা সন্তানটিকে লালনপালন করেন। মুনিতুস পরবর্তীকালে থ্রেসের অলিনথুসে শিকাররত অবস্থায় সাপের কামড়ে মারা যায়। ইউরিপিদেস, Heracleidae 119 Parthenius of Nicaea, Erotica Pathemata 16 Tzetzes on Lycophron, Alexandra 495
১৭তম বাচসাস পুরস্কার

১৭তম বাচসাস পুরস্কার হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের সপ্তদশ আয়োজন। ১৯৯৫ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ১৯টি বিভাগে ১৬ জন বিজয়ীকে পুরস্কার প্রদান করা হয়। অন্য জীবন শ্রেষ্ঠ চলচ্চিত্রসহ সর্বাধিক পুরস্কার অর্জন করে। এস এম পারভেজ স্মৃতি পুরস্কার - ইয়াসিন বাবুল ("বাচসাস"-এ বিশেষ অবদান রাখার জন্য") ২০তম জাতীয় চলচ্চিত্র পুরস্কার (বাংলাদেশ) জোয়াদ, আবদুল্লাহ (২০১০)। বাংলাদেশের চলচ্চিত্র: পাঁচ দশকের ইতিহাস। ঢাকা: জ্যোতিপ্রকাশ। পৃষ্ঠা ৪৭৯। আইএসবিএন 984-70194-0045-9। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
১৮তম বাচসাস পুরস্কার

১৮তম বাচসাস পুরস্কার হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের অষ্টদশ আয়োজন। ১৯৯৬ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ১৮টি বিভাগে ১৯ জন বিজয়ীকে পুরস্কার প্রদান করা হয়। পোকা মাকড়ের ঘর বসতি শ্রেষ্ঠ চলচ্চিত্রসহ সর্বাধিক ১০টি বিভাগে পুরস্কার অর্জন করে। এস এম পারভেজ স্মৃতি পুরস্কার - জয়নুল আবেদীন ("চলচ্চিত্র সাংবাদিকতার জন্য") ২১তম জাতীয় চলচ্চিত্র পুরস্কার (বাংলাদেশ) জোয়াদ, আবদুল্লাহ (২০১০)। বাংলাদেশের চলচ্চিত্র: পাঁচ দশকের ইতিহাস। ঢাকা: জ্যোতিপ্রকাশ। পৃষ্ঠা ৪৭৯। আইএসবিএন 984-70194-0045-9। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
থ্রেস

থ্রেস (ইংরেজি ভাষায়: Thrace; /[অসমর্থিত ইনপুট: 'icon']ˈθreɪs/) (demonym Thracian /ˈθreɪʃ[অসমর্থিত ইনপুট: 'ⁱ']ən/; গ্রিক: Θράκη, Thráki, বুলগেরীয়: Тракия, Trakiya, তুর্কি: Trakya) হল দক্ষিণ-পূর্ব ইউরোপে অবস্থিত একটি প্রাচীন ঐতিহাসিক ও ভৌগোলিক স্থান। একটি ভৌগোলিক ধারণা অনুসারে, থ্রেসকে একটি আবদ্ধ অঞ্চল হিসাবে আখ্যাত করা যায়, যার উত্তরে বলকান পর্বতমালা, দক্ষিণে রোডোপ পর্বতমালা এবং ঈজিয়ান সাগর, পূর্ব দিকে কৃষ্ণ সাগর এবং মারমারার সাগর অবস্থিত। এটি যে সমস্ত অঞ্চল জুড়ে বিস্তৃত সেগুলো হল দক্ষিণ-পূর্ব বুলগেরিয়া (উত্তর থ্রেস), উত্তর গ্রিস (পশ্চিম থ্রেস) এবং তুরস্কের ইউরোপীয় অংশ (পূর্ব থ্রেস)। Ethnological Museum of Thrace, comprehensive website on Thracian history and culture. Bulgaria's Thracian Heritage. including images of the comprehensive art collection of Thracian gold found on the territory of contemporary Bulgaria. Information on Ancient Thrace MA in Black Sea Studies. International Hellenic Universities-School of Humanities উইকিমিডিয়া কমন্সে থ্রেস সংক্রান্ত মিডিয়া রয়েছে।
জাকির খান

জাকির খান একজন বাংলাদেশি চলচ্চিত্র পরিচালক ছিলেন যিনি ১১টি বাংলাদেশি চলচ্চিত্র পরিচালনা করেছেন। ৩৪ বছরের কর্মজীবনে জাকির খান মোট ১১টি চলচ্চিত্র পরিচালনা করেন। তন্মধ্যে, চার অক্ষরের ভালোবাসা, মনের অজান্তে, মন চুরি ও রাঙামন এর মত চলচ্চিত্র রয়েছে। জাকির খান ২০১৯ সালের ১৯ অক্টোবর ৫৬ বছর বয়সে ক্যান্সারে আক্রান্ত হয়ে মৃত্যুবরণ করেন। চার অক্ষরের ভালোবাসা মনের অজান্তে মন চুরি রাঙামন "Director Jakir Khan seeks PM's help"। Daily Sun। ১১ সেপ্টেম্বর ২০১৯। ১৯ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ১৯ অক্টোবর ২০১৯।  "ক্যান্সারে আক্রান্ত চলচ্চিত্র নির্মাতা জাকির খান"। এনটিভি। ১১ সেপ্টেম্বর ২০১৯। সংগ্রহের তারিখ ১৯ অক্টোবর ২০১৯। [স্থায়ীভাবে অকার্যকর সংযোগ] "ক্যান্সারে আক্রান্ত নির্মাতা জাকির খান, প্রধানমন্ত্রীর সহায়তা চায় পরিবার"। কালের কণ্ঠ। ১১ সেপ্টেম্বর ২০১৯। সংগ্রহের তারিখ ১৯ অক্টোবর ২০১৯।  "চলচ্চিত্র নির্মাতা জাকির খান আর নেই"। আমাদের সময়। ১৯ অক্টোবর ২০১৯। ২০ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ১৯ অক্টোবর ২০১৯।  "চিত্রপরিচালক জাকির খান আর নেই"। এনটিভি। ১৯ অক্টোবর ২০১৯। সংগ্রহের তারিখ ১৯ অক্টোবর ২০১৯। [স্থায়ীভাবে অকার্যকর সংযোগ] "চলচ্চিত্র নির্মাতা জাকির খান আর নেই"। মানবজমিন। ১৯ অক্টোবর ২০১৯। সংগ্রহের তারিখ ১৯ অক্টোবর ২০১৯।  "চার অক্ষরের ভালোবাসায় দেখা মিলবে পপির"। প্রথম আলো। ১৮ নভেম্বর ২০১৪। সংগ্রহের তারিখ ১৯ অক্টোবর ২০১৯। [স্থায়ীভাবে অকার্যকর সংযোগ] "ফ্রেমে বন্দী দুই প্রজন্মের দুই তারকা"। বাংলানিউজ২৪.কম। ২৭ এপ্রিল ২০১৪। ১৯ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ১৯ অক্টোবর ২০১৯।
স্টিফেন পিয়ল

স্টিফেন গাই পিয়ল (ইংরেজি: Stephen Peall; জন্ম: ২ সেপ্টেম্বর, ১৯৬৯) হারারে এলাকায় জন্মগ্রহণকারী জিম্বাবুয়ের সাবেক আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯২ থেকে ১৯৯৬ সময়কালে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলার হিসেবে খেলতেন। এছাড়াও, নিচেরসারিতে বামহাতে কার্যকরী ব্যাটিংশৈলী প্রদর্শন করতেন স্টিফেন পিয়ল। ১৯৯০-৯১ মৌসুম থেকে ১৯৯৫-৯৬ মৌসুম পর্যন্ত স্টিফেন পিয়লের প্রথম-শ্রেণীর খেলোয়াড়ী জীবন চলমান ছিল। জন ট্রাইকোসের ছত্রচ্ছায়ায় নিজেকে সমৃদ্ধ করেন। তবে, এ দুজনের পার্থক্য কখনো কাছাকাছি পর্যায়ে আসেনি। খাঁটো গড়নের অধিকারী ছিলেন। মাঠের নির্দিষ্ট জায়গায়ই কেবল অবস্থান করতেন। তবে, বল নিখুঁতভাবে ও দীর্ঘ সময় ধরে বোলিংয়ে সক্ষমতা দেখিয়েছেন। সমগ্র খেলোয়াড়ী জীবনে চারটিমাত্র টেস্ট ও একুশটি একদিনের আন্তর্জাতিকে অংশগ্রহণ করেছেন স্টিফেন পিয়ল। ১ ডিসেম্বর, ১৯৯৩ তারিখে করাচীতে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। ২০ অক্টোবর, ১৯৯৪ তারিখে বুলাওয়েতে সফরকারী শ্রীলঙ্কা দলের বিপক্ষে সর্বশেষ টেস্টে অংশ নেন তিনি। চার টেস্ট খেললেও তেমন প্রভাব ফেলতে পারেননি। করাচীতে পাকিস্তানের বিপক্ষে ব্যক্তিগত সেরা বোলিং পরিসংখ্যান ২/৮৯ করেছিলেন। ১৯৯২-৯৩ মৌসুমে নিউজিল্যান্ডের বিপক্ষে ওডিআইয়ে অংশগ্রহণের মাধ্যমে আন্তর্জাতিক ক্রিকেটে পদচারণ ঘটে স্টিফেন পিয়লের। তবে, এর পরপরই দলীয় শৃঙ্খলাভঙ্গের কারণে ভারত সফরগামী জিম্বাবুয়ে দলের সদস্যের মর্যাদা হারান। "Players / Zimbabwe / ODI caps"। Cricinfo। সংগ্রহের তারিখ ২০১৯-১০-১৫।  "Zimbabwe ODI Batting Averages"। Cricinfo। সংগ্রহের তারিখ ২০১৯-১০-১৫।  "Zimbabwe ODI Bowling Averages"। Cricinfo। সংগ্রহের তারিখ ২০১৯-১০-১৫।  "স্টিফেন পিয়ল"। ইএসপিএনক্রিকইনফো। সংগৃহীত 3 October 2018। (ইংরেজি) এডো ব্রান্ডেস অ্যালিস্টেয়ার ক্যাম্পবেল ১৯৯৬ ক্রিকেট বিশ্বকাপ দলসমূহ জিম্বাবুয়ের টেস্ট ক্রিকেটারদের তালিকা টেস্ট ও প্রথম-শ্রেণীর ক্রিকেটে জোড়া শূন্য রান জিম্বাবুয়ের একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে স্টিফেন পিয়ল (ইংরেজি) ক্রিকেটআর্কাইভে স্টিফেন পিয়ল (সদস্যতা প্রয়োজনীয়) (ইংরেজি)
দেমোফোন (থেসেউসের পুত্র)

দেমোফোন (প্রাচীন গ্রিক: Δημοφῶν/Δημοφόων) ছিলেন অ্যাথেন্সের রাজা। পিন্দারের মতে, তিনি থেসেউস ও ফাইদ্রার পুত্র এবং আকামাসের ভাই। আবার অনেকে মনে করেন দেমোফোনের মা ছিল আইওপ, ইফিক্লসের কন্যা। তিনি ট্রোজান যুদ্ধে অংশগ্রহণ করেছিলেন এবং ট্রয়ের ঘোড়া নিয়ে শহরে যারা ঢুকেছিল তাদের একজন ছিলেন। তিনি ও তার ভাই মিলে তাদের দাদী অ্যাথ্রাকে মুক্ত করেছিল। তাকে দিয়সকুরি বন্দী করেছিল এবং তিনি হেলেনের পরিচারিকা হিসেবে কিছুদিন কাজ করেছিলেন। তারা দুই ভাই তাকে বাড়ি ফিরিয়ে নিয়ে আসে। ট্রোজান যুদ্ধ থেকে বাড়ি ফিরার পথে থ্রাকে রাজ্যে যাত্রাবিরতিকালে সেখানে তিনি থ্রাকের রাজা ল্যুকুর্গুসের কন্যা ফিল্লিসকে বিয়ে করে। বিয়ের পরদিন তার থ্রাকে ছেড়ে যেতে হয়েছিল এবং ফিল্লিসের কাছে প্রতিজ্ঞা করেছিল যে সে খুব তাড়াতাড়ি ফিরে আসবে। ফিল্লিস তাকে একটি ছোট বাক্স দিয়ে বলেছিল থ্রাকে ফিরে আসার সকল আশা শেষ না হওয়া পর্যন্ত এই বাক্স না খুলতে। দেমোফোন সাইপ্রাসে বসতি স্থাপন করে এবং ফিল্লিসকে ভুলে গিয়েছিল। ফিল্লিস প্রতিদিন সমুদ্র পাড়ে এসে তার জাহাজের জন্য অপেক্ষা করত এবং প্রতিদিনই ফিরে যেতে লাগল। নির্দিষ্ট দিন পার হয়ে গেলে সে শোকে মারা যায় বা ফাঁসিতে ঝুলে আত্মহত্যা করে। একদিন দেমোফোন কৌতূহল বশত বাক্সটি খুলে এবং সেখানে ভীতিকর কিছু দেখে তিনি তার ঘোড়ায় চরে। পাগলের মত ঘোড়ায় চালিয়ে যাওয়ার পথে ঘোড়া থেকে পরে যায় এবং তার তলোয়ারের উপর পরে তার মৃত্যু হয়। অন্য এক বিবরণে পাওয়া যায় যে, তিনি ফিরে এসেছিলেন কিন্তু ততদিনে ফিল্লিস মারা যায়। যখন তিনি প্রাণহীন বাদাম গাছকে জড়িয়ে ধরেন তখন গাছটি প্রাণ ফিরে পায়। বলা হয় ফিল্লিস মৃত্যুর পর এই গাছে রূপান্তরিত হয়েছিল। দেমোফোন ও ফিল্লিসের ওক্সিন্তেস নামে একটি পুত্র ছিল। Pseudo-Apollodorus, Bibliotheca, Epitome of Book 4, 1. 18। Diodorus Siculus, Library of History, 4. 62. 1। Stesichorus fragment 193. 23-24; Iope is also mentioned by Plutarch in Theseus, 29. 1। Pseudo-Apollodorus, Bibliotheca, Epitome of Book 4, 5. 22। Pseudo-Apollodorus, Bibliotheca, Epitome of Book 4, 6. 16-17। Hyginus, Fabulae, 59। Ovid, Heroides, 2। Servius on Virgil's Eclogues, 5. 10।
আলমোড়া জেলা

আলমোরা জেলা ভারতের উত্তরাখণ্ড রাজ্যের কুমাওন বিভাগের একটি জেলা। এ জেলার সদরদপ্তর আলমোড়াতে অবস্থিত। সমুদ্রপৃষ্ঠ থেকে জেলার উচ্চতা ১,৬৩৮ মিটার। প্রতিবেশী জেলা হিসেবে পূর্বে পিথোরাগড় জেলা, পশ্চিমে চামোলি জেলা, উত্তরে বাগেশ্বর জেলা এবং দক্ষিণে নৈনিতাল জেলা রয়েছে। আলমোরা শহর কুমাওন জেলার প্রশাসনিক সদর দফতর ছিল; যা ১৮১৫ সালে অ্যাংলো-গোর্খার যুদ্ধে গোর্খা সেনাবাহিনীর পরাজয়ের পর এবং ১৮১৬ সালের সুগাউলি চুক্তি অনুযায়ী গঠিত হয়। কুমাওন জেলা টেরাই জেলা ও তার সদরদপ্তর কাশিপুর বাদে পুরো কুমাওন বিভাগের সমন্বয়ে গঠিত ছিল। ১৮৩৭ সালে গারোয়ালকে আলাদা জেলার মর্যাদা দেয়া হয় এবং এর সদরদপ্তর হয় পুরি। ১৮৯১ সালে কুমাওন জেলাকে ভেঙে নৈনিতাল জেলা গঠিত হয় এবং কুমাওন জেলার নাম পরিবর্তন করে এর সদরদপ্তরের নামে আলমোড়া জেলা করা হয়। ১৯৬০-এর দশক পর্যন্ত বাগেশ্বর জেলা, পিথোরাগড় জেলা, চম্পাবত জেলা এ জেলার অন্তর্গত ছিল। ১৯৬০ সালের ২৪ ফেব্রুয়ারি আলমোড়া জেলা থেকে পিথোরাগড় জেলা গঠিত হয়। ১৯৯৭ সালের ১৫ সেপ্টেম্বর বাগেশ্বর জেলা গঠন করা হয়েছিল। ২০১১ সালে অবশিষ্ট আলমোড়া জেলাকে ভেঙে রানিক্ষেত জেলা গঠনের প্রস্তাব করা হয়েছে, যা এখন বাস্তবায়ন করা হয়নি। আলমোড়া শহরটি একটি পাহাড়ের ঘোড়ার জিন আকৃতির শৈল্যশিরার উপরে অবস্থিত। শৈল্যশিরাটির পূর্ব অংশটি তালিফাত নামে পরিচিত এবং পশ্চিম অংশটি সেলিফাত নামে পরিচিত। তালিফাত ও সেলিফাত যেখানে যৌথভাবে সমাপ্ত হয়েছে, সেই শীর্ষস্থানটিতে বাজার অবস্থিত। বাজারটি ১.২৫ মাইল (২.০১ কিমি) দীর্ঘ এবং পাথরের স্ল্যাব দ্বারা আবৃত। বর্তমান সেনানিবাসের জায়গাটি আগে লালমণ্ডি নামে পরিচিত ছিল। ২০১১ সালের ভারতীয় জনগণনার তথ্য মতে, আলমোড়া জেলার জনসংখ্যা ৬২১,৯২৭ জন, যা সদ্য স্বাধীন দেশ মন্টিনিগ্রোর জনসংখ্যা সমান অথবা মার্কিন যুক্তরাষ্ট্রের ভারমন্টনের রাজ্যের জনসংখ্যার সমান। জনসংখ্যারভিত্তিতে এটি ভারতে ৫২৭তম (ভারতের মোট ৬৪০টি জেলা) জনবহুল জেলা। জেলার জনসংখ্যার ঘনত্বের সংখ্যা ছিল প্রতি বর্গকিলোমিটারে ১৯৮ জন বাসিন্দা বা বর্গ মাইলে ৫৭০ জন। ২০০১-২০১১ এর দশ জনসংখ্যা বৃদ্ধির হার ছিল ১.৭৩%। আলমোড়ায় প্রতি ১০০০ জন পুরুষের বিপরীতে ১১৩৯ জন নারী রয়েছে, এবং সাক্ষরতার হার ৮১.৬%। আলমোড়া জেলা ৯টি তফসিলে বিভক্ত: আলমোড়া, ভিকিয়াসাস, ভানোলি, চৌখুতিয়া, ডায়ারহাট, জৈনি, রানীক্ষেত, সোমেশ্বর এবং সুলত। এগুলো ডায়ারহাট, সল্ট, রানিখেত, সোমেশ্বর (এসসি), আলমোরা এবং জেসেজওয়ার্বর বিধানসভা কেন্দ্রের অন্তর্ভুক্ত। Martin, Robert Montgomery। History of the Possessions of the Honourable East India Company, Volume 1। পৃষ্ঠা 107।  Times World Atlas, 1967 Edition, Plate 30. "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।  US Directorate of Intelligence। "Country Comparison:Population"। ২৭ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Montenegro 661,807 July 2011 est.
দেরাদুন জেলা

দেরাদুন জেলা উত্তর ভারতের উত্তরাখণ্ড রাজ্যের একটি জেলা। জেলা সদর দেরাদুন, এটি ২০০০ সালে প্রতিষ্ঠার পর থেকে উত্তরাখণ্ডের অন্তর্বর্তীকালীন রাজধানী হিসাবেও কাজ করেছে। জেলায় ৬টি তহসিল, ৬টি সমষ্টি উন্নয়ন ব্লক, ১৭টি শহর ও ৭৬৪টি জনবসতিপূর্ণ গ্রাম এবং ১৮টি জনহীন গ্রাম রয়েছে। ২০১১ সাল থেকে এটা হরিদ্বার পরে উত্তরাখন্ডে দ্বিতীয় জনবহুল জেলা (১৩ টির মধ্যে)। দেরাদুন শহর ছাড়াও জেলার বিশিষ্ট শহরগুলির মধ্যে অন্তর্ভুক্ত রয়েছে ঋষিকেশ, মুসুরি এবং চক্রতার। জেলা পূর্ব থেকে গঙ্গা নদী ও পশ্চিম থেকে যমুনা নদী প্রবাহিত হয় এবং জেলার দক্ষিণ এবং দক্ষিণপূর্বে তরাই এবং শিবালিক পর্বত রয়েছে, উত্তর-পশ্চিমে রয়েছে হিমালয়। ব্রিটিশ রাজের আমলে জেলার সরকারী নাম ছিল দেহরা দুন। ১৮৪২ সালে, দুন সাহারানপুর জেলার সাথে সংযুক্ত ছিল এবং জেলা কালেক্টরের অধীনস্থ আধিকারিকের অধীনে থাকলেও ১৮৭১ সাল থেকে এটি পৃথক জেলা হিসাবে পরিচালিত হচ্ছে। দেরাদুন   জাতীয় রাজধানী দিল্লি থেকে ২৩০ কিমি দূরে অবস্থিত। জাতীয় তেল ও প্রাকৃতিক গ্যাস কর্পোরেশন, সার্ভে অব ইন্ডিয়া, এবং দুন বিশ্ববিদ্যালয়, উত্তরাখণ্ড প্রযুক্তিগত ইনস্টিটিউট, ইন্ডিয়ান ইনস্টিটিউট অব পেট্রোলিয়াম, উত্তরাঞ্চল বিশ্ববিদ্যালয়, বন গবেষণা ইনস্টিটিউট, ভারতের ওয়াইল্ডলাইফ ইনস্টিটিউট, ভারতের জাতীয় সামরিক কলেজ এবং ভারতীয় সামরিক একাডেমির মতো অনেক শিক্ষাপ্রতিষ্ঠান রয়েছে। বাসমতী চাল, চা এবং বাগানের লিচু এখানকার প্রধান কৃষি ফসল। ১৮১৮-১৬ সালের গুর্খা যুদ্ধের ফলস্বরূপ অঞ্চলটি তেহরি-গড়ওয়ালের মহারাজার কাছ থেকে যুদ্ধের লুণ্ঠন হিসাবে দখল করা হয় এবং তৎকালীন দক্ষিণের সাহারানপুর জেলাতে প্রশাসনিকভাবে সংযুক্ত হয়, যা ইতিমধ্যে ব্রিটিশদের হাতে ছিল। দেরাদুনে রয়েছে বিভিন্ন পুরাণকথার গল্প এবং সংস্কৃতি। উল্লেখ করা হয় রামায়ণ যে প্রভু রাম, ভাই লক্ষ্মণ এলাকায় এসেছিলেন শ্রীলঙ্কা রাক্ষস রাজা রাবণকে পরাজিত করার পর। এই অঞ্চলটি মহাভারতের কৌরব এবং পাণ্ডবদের গুরু দ্রোণাচার্যের সাথেও যুক্ত। এলাকার ঋষিকেশ শহরকে উল্লেখ করা হয় স্কন্দ পুরাণে। এই জেলাতে রামায়ণ ও মহাভারতে উল্লিখিত অঞ্চল ও আশেপাশের জায়গাগুলিতে প্রাচীন মন্দির, মূর্তি এবং প্রত্নতাত্ত্বিক ধ্বংসাবশেষ পাওয়া গেছে। এই ধ্বংসাবশেষগুলি প্রায় ২০০০ বছরের পুরানো বলে জানানো হয়েছে। দেরাদুন জেলার একটি অংশ গাড়োয়াল অঞ্চলের অংশ, অতএব স্থানীয় সংস্কৃতি জেলাতে খুবই প্রভাবশালী। গড়ওয়ালী ছাড়াও এই অঞ্চলের অন্যান্য ভাষা হ'ল - জওনসারি, হিন্দি এবং ইংরেজি। নীল বাসগুলি শহরের যাতায়াতের প্রধান উপায়। "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।  দাপ্তরিক ওয়েবসাইট দেহর ডুন জেলা, ভারতের ইম্পেরিয়াল গেজেটিয়ার, বনাম ১১, পি। 210, 1909